**ИЗБОРНОМ ВЕЋУ МЕДИЦИНСКОГ ФАКУЛТЕТА**

**УНИВЕРЗИТЕТА У БЕОГРАДУ**

Комисија за припрему реферата у саставу:

1. **Проф. др Данијела Тиосављевић**, ванредни професор, Медицински факултет Универзитета у Београду, председавајући
2. **Доц. др Павле Пиперац**, доцент, Медицински факултет Универзитета у Београду, члан
3. **Проф. др Миодраг Стојановић**, редовни професор, Медицински факултет Универзитета у Нишу, члан

одређена на седницама Изборног већа Медицинског факултета у Београду одржаним 02.07.2025. и 19.11.2025. године анализирала је пријаве на конкурс расписан у огласним новинама »Послови«, Националне службе за запошљавање Републике Србије и на интернет страници Медицинског факултета дан 23. 7. 2025. године, за избор 1 (једног) сарадника у звање **АСИСТЕНТА**, за ужу научну област **МЕДИЦИНА И ДРУШТВО**, подноси следећи

**Р Е Ф Е Р А Т**

На расписани конкурс се јавио 1 (један) кандидат: **др Андрија Павловић**, асистент на Катедри хуманистичких наука Медицинског факултета Универзитета у Београду

**А. ОСНОВНИ БИОГРАФСКИ ПОДАЦИ**

– Име, средње име и презиме: Андрија (Радош) Павловић

– Датум и место рођења: 29. 6. 1995. Врање, Република Србија

– Установа где је запослен: Катедра хуманистичких наука, Медицински факултет Универзитета у Београду

– Звање / радно место: Асистент

– Ужа научна област: Медицина и друштво

**Б. СТРУЧНА БИОГРАФИЈА, ДИПЛОМЕ И ЗВАЊА**

**Основне студије**

– Назив установе: Медицински факултет Универзитета у Београду

– Место и година завршетка: Београд, 2020. година, са просечном оценом 8,73

**Последипломске студије - Maстeр aкaдeмскe студиje**

– Назив установе: Медицински факултет Универзитета у Београду

– Место, година завршетка: Београд, 2024. године

– Чланови комисије: Проф. др Наташа Милић, проф. др Дејана

Станисављевић и проф. др Данијела Тиосављевић

* Ментор Проф. др Наташа Милић

– Наслов мастер рада: ,,Испитивање ставова студената медицине према

плагијаризму”

– Модул: Биоетика

**Докторске академске студије**

– Назив установе: Медицински факултет Универзитета у Београду

– Место и година: Београд, уписане 2020. године, у току (пoлoжио свe

плaнoм и прoгрaмoм прeдвиђeнe испитe)

– Модул: Биомедицинска информатика

**Досадашњи избори у наставна и научна звања**

Изабран у звање сарадника у настави за ужу научну област Медицина и друштво дана 04. 02. 2021. и 04. 02. 2022. године.

У звање асистената изабран дана 21. 12. 2022. године.

**В. ОЦЕНА О РЕЗУЛТАТИМА ПЕДАГОШКОГ РАДА**

Педагошки рад др Андрије Павловића обухвата ангажовање у извођењу наставе на више студијских програма Медицинског факултета: интегрисане академске студије медицине (ИАС), основне академске студије сестринства (ОАС) и наставу на енглеском језику. Од избора у звање асистента 2022. године, кандидат континуирано и савесно учествује у свим облицима додипломске наставе са пуним фондом часова. Др Андрија Павловић учествује у извођењу практичне наставе и других облика ангажовања на следећим студијским програмима и предметима: У оквиру интегрисаних академских студија медицине (ИАС) учествује у извођењу практичне наставе (семинари, припрема испитне грађе и консултације) на обавезном предмету Медицина и друштво (прва година студија) (Укупан фонд часова 60, тј. 4 ЕСПБ). Ангажован је и на изборним предметима: Биоетика хумане сексуалности (Укупан фонд часова 30, тј. 2 ЕСПБ), Медицина, спорт и биоетика (Укупан фонд часова 30, тј. 2 ЕСПБ), и Биоетика 4 (Укупан фонд часова 30, тј. 2 ЕСПБ). У оквиру основних академских студија сестринства (ОАС) учествује у извођењу практичне наставе на обавезном предмету Основи биоетике (прва година студија) (Укупан фонд часова 30, тј. 2 ЕСПБ). До академске 2025/26. године учествовао је у извођењу практичне наставе из предмета Медицинска социологија (прва година студија) (Укупан фонд часова 30, тј. 3 ЕСПБ), а од 2025/26. године учествује у извођењу практичне наставе из предмета Увод у медицину и друштво (прва година студија) (Укупан фонд часова 30, тј. 3 ЕСПБ).

У оквиру наставе на енглеском језику (енг. *Integrated Academic Studies of Medicine*), др Павловић је ангажован у извођењу практичне наставе на обавезном предмету *Medicine and Society* (прва година студија, укупан фонд часова 60, тј. 4 ЕСПБ). Укључен је и у наставу на изборним предметима: *Bioethics of Human Sexuality* (Укупан фонд часова 30, тј. 2 ЕСПБ), и *Medicine, Sport and Bioethics* (Укупан фонд часова 30, тј. 2 ЕСПБ).

Др Павловић обавља све активности у настави одговорно и савесно, веома је посвећен послу и поседује вештине потребне за рад са студентима. Педагошко-стручни рад др Андрије Павловића доследно је евалуиран изузетно високим оценама од стране студената, што недвосмислено сведочи о његовим дидактичким и комуникационим вештинама. Кандидат је у евалуацији наставе редовно био оцењен од стране студената за форму и квалитет спроведене наставе: 4.52 за школску 2022/2023. годину, и 4.70 за школску 2023/2024. годину. Др Павловић стручно и одговорно изводи наставу. Активно и са великим ентузијазмом учествује у унапређењу и модернизацији свих видова наставе на Катедри хуманистичких наука.

**Г. ОЦЕНА РЕЗУЛТАТА У ОБЕЗБЕЂИВАЊУ НАУЧНО-НАСТАВНОГ ПОДМЛАТКА**

Као студент докторских студија кандидат није могао да руководи израдом завршних дипломских или последипломских радова.

**Д. НАУЧНИ И СТРУЧНИ РАД**

**а) Списак радова**

**ОРИГИНАЛНИ РАДОВИ *in extenso* У ЧАСОПИСИМА СА JCR (*Journal Citation Reports*) ЛИСТЕ**

1. Vracevic M, Pavlovic V, Todorovic N, Milic NM, Matejic B, Brkic P, Milic NV, Savic M, Masic S, **Pavlovic A**, Stanisic V, Tasic A, Spaic D, Matovic S, Tiosavljevic D, Stanisavljevic D. Compassion fatigue and satisfaction among frontline staff in long term care facilities: psychometric properties of the Serbian version of the professional quality of life scale. Front Psychiatry. 2025;16:1479190. (**M22, IF 1.9**)
2. **Pavlovic A**, Rajovic N, Masic S, Pavlovic V, Stanisavljevic D, Pekmezovic T, Lukic D, Ignjatovic A, Stojanovic M, Spaic D, Milic N, Despotovic A, Stanisavljevic T, Janicijevic V, Tiosavljevic D, Milic N. Assessing attitudes toward research and plagiarism among medical students: a multi-site study. Philos Ethics Humanit Med. 2024;19(1):11. (**M22, IF 3.2**)
3. Ustevic C, Rajovic N, Stanisavljevic D, Tiosavljevic D, **Pavlovic A**, Tasic R, Rajovic T, Grupkovic J, Pilipovic F, Pejin V, Milcanovic P, Mazic S, Milic N. From Sarcopenia to Depressive Symptoms in Elderly: A Path Analysis. Int J Environ Res Public Health. 2023;20(2):972. **(M21, IF 4.614)**
4. Rajovic T, Todorovic N, Vracevic M, Rajovic N, **Pavlovic A**, Pavlovic V, Grbic I, Sapic R, Krsmanovic S, Vukmirovic M, Stanisavljevic T, Markovic K, Mostic T, Stanisavljevic D, Milic N. From Burden to Depressive Symptoms in Informal Caregivers during the COVID-19 Pandemic: A Path Analysis. Int J Environ Res Public Health. 2021;18(18):9577. **(M21, IF 4.614)**
5. Pavlovic V, Weissgerber T, Stanisavljevic D, Pekmezovic T, Milicevic O, Lazovic JM, Cirkovic A, Savic M, Rajovic N, Piperac P, Djuric N, Madzarevic P, Dimitrijevic A, Randjelovic S, Nestorovic E, Akinyombo R, **Pavlovic A**, Ghamrawi R, Garovic V, Milic N. How accurate are citations of frequently cited papers in biomedical literature? Clin Sci (Lond). 2021;135(5):671-681. **(M21, IF 6.876)**

**Рад у часопису ”Медицинска истраживања”**

1. Pavlovic V, Cvijanovic D, Davidovic A, Svorcan P, Beljic Zivkovic T, Markovic Nikolic N, Stulic J, Mostic D, **Pavlovic A**, Jeremic D, Gluscevic B, [Mi](https://scindeks.ceon.rs/Related.aspx?artaun=110312)lic N. CAR indeks u predikciji mortaliteta kod pacijenata hospitalizovanih usled pneumonije izazvane Kovidom 19. Medicinska istraživanja. 2024;57(4):15-23.

**Цео рад у часописима који нису индексирани у базама података**

1. Milic N, **Pavlovic A**, Janicijevic V. How Can We Teach Our Students if We Do Not Know How they Learn? – Medical students’ learning styles and academic performance –. Inovacije u nastavi. 2023;36(2):48-59
2. **Pavlovic A**, Rajovic N, Pavlovic Stojanovic J, Akinyombo D, Ugljesic M, Pavlica M, Pavlovic V, Randjelovic S, Spaic D, Masic S, Stanisavljevic D, Milic N. Electronic Health Record Acceptance by Physicians: A Single Hospital Experience in Daily Practice. BioMedInformatics. 2021; 1(1):6-17.

**Извод у зборнику међународног скупа**

1. Pavlovic V, Haque MS, Grubor N, **Pavlovic A**, Stanisavljevic D, Milic N. Machine Learning Models for Predicting Mortality in Pneumonia Patients. Stud Health Technol Inform. 2025;328:198-202.
2. Rajovic N, **Pavlovic A**, Olatunde D, Pavlovic V, Stanisavljevic D, Milic N. Attitudes Toward Plagiarism Among PhD Medical Students in Serbia. Stud Health Technol Inform. 2023;305:184-185.
3. Pavlovic V, **Pavlovic A**, Klifopoulos T, Rajovic N, Milic N, Stanisavljevic D. Psychometric Properties of the Serbian Version of the Attitudes Towards Research Questionnaire. Stud Health Technol Inform. 2023;305:198-199.

**б) Руковођење или учешће на пројектима**

Сарадник на пројекту под називом: „Развој метода за побољшање транспарентности и поновљивости резултата биомедицинских истраживања“, Медицински факултет, Универзитет у Београду и Министарство Науке, Технолошког развоја иновација, бр. пројекта 200110, руководилац пројекта проф. др Наташа Милић (2024-и даље)

**ц) Цитираност**

Увидом у SCOPUS, индексну базу апстраката и цитата из научних и академских часописа, установљено је 64 хетероцитата публикација др Андрије Павловића и вредност h-индекса од 4 (датум приступа: 12. 12. 2025.).

**Ђ. ОЦЕНА О РЕЗУЛТАТИМА НАУЧНОГ И ИСТРАЖИВАЧКОГ РАДА**

Кандидат, др Андрија Павловић, је у периоду од избора у звање асистента 2022. године до подношења пријаве на конкурс остварио значајне резултате у научно-истраживачком раду, чиме у потпуности испуњава критеријуме за избор у звање. У изборном периоду, др Павловић је објавио укупно 3 научна рада у часописима са JCR листе, од којих је 1 рад као први аутор и 2 рада као сарадник. Ови радови су објављени у реномираним међународним часописима са високим импакт фактором, доприносећи видљивости Катедре и Факултета у међународној научној заједници. Укупан кумулативни импакт фактор (IF) радова објављених након избора износи 9.714, што сведочи о континуираном квалитету истраживања. Поред публикација, др Павловић је активно ангажован као учесник на 1 научном пројекту.

Учешће у пројекту омогућава стицање искуства у тимском истраживачком раду, примени методологија и развоју нових истраживачких вештина, што је посебно значајно за даље напредовање у академском звању. Кандидат такође има 1 објављен рад у часопису Медицинска истраживања (SCOPUS) и 1 рад објављен *in extenso* са рецензијом.

**Е. ОЦЕНА О АНГАЖОВАЊУ У РАЗВОЈУ НАСТАВЕ И ДРУГИХ ДЕЛАТНОСТИ ВИСОКОШКОЛСКЕ УСТАНОВЕ**

Др Андрија Павловић је ангажован у развоју, имплементацији и спровођењу електронске наставе на Моодле платформи Катедре Хуманистичких наука. Учествовао је у развоју електронске наставе на Интегрисаним академским студијама медицине из предмета: Медицина и друштво (I година), Биоетика хумане сексуалности (изборни), Медицина, спорт и биоетика (изборни), и Биоетика 4 (изборни); као и на настави на енглеском језику из предмета: *Medicine and Society* (I година), *Bioethics of Human Sexuality* (изборни), и *Medicine, Sport and Bioethics* (изборни).

Др Павловић стручно и одговорно изводи наставу. Активно и са великим ентузијазмом учествује у унапређењу и модернизацији свих видова наставе на Катедри хуманистичких наука. Подстиче студенте на научно-истраживачки рад и активно учествује у обради података за студентске радове.

**ЗАКЉУЧНО МИШЉЕЊЕ И ПРЕДЛОГ КОМИСИЈЕ**

На конкурс расписан у огласним новинама „Послови“ и на интернет страници Медицинског факултета дана 23. 7. 2025. године за избор 1 сарадника у звање АСИСТЕНТА, за ужу научну област МЕДИЦИНА И ДРУШТВО пријавио се 1 (један) кандидат, др Андрија Павловић. Кандидат је досадашњи асистент Медицинског факултета Универзитета у Београду.

Нa oснoву детаљне aнaлизe докумената пријављеног кандидата, нaучнo-истрaживaчкoг и пeдaгoшкoг рaдa, Кoмисиja je зaкључилa дa кaндидaт у потпуности испуњaвa свe пoтрeбнe услoвe дефинисане Законом о високом образовању, као и одредбама Правилника о условима, начину и поступку поновног стицања звања и продужетка радног односа наставника и сарадника Медицинског факултета Универзитета у Београду зa избoр у звaњe aсистeнтa.

На основу свега наведеног Комисија предлаже Изборном већу Медицинског факултета Универзитета у Београду да усвоји реферат, а тиме и предлог да се кандидат **Андрија Павловић** изабере у звање асистента за ужу научну област **Медицина и друштво**.

У Београду, 16. 01. 2026. године

Комисија за припрему реферата:

1. **Проф. др Данијела Тиосављевић**, ванредни професор, Медицински факултет Универзитета у Београду, председавајући
2. **Доц. др Павле Пиперац**, доцент, Медицински факултет Универзитета у Београду, члан
3. **Проф. др Миодраг Стојановић**, редовни професор, Медицински факултет Универзитета у Нишу, члан